2 от РКИ
 Размерът на всички предоставени по деривати обезпечения, при условие че предоставянето на обезпечения намалява размера на активите съгласно приложимата счетоводна уредба, както е посочено в член 429в, параграф 2 от РКИ.
 Институциите не включват в това поле първоначалния маржин за сделките с деривати, чиито клиринг е извършен от клиента чрез квалифициран ЦК (КЦК), нито допустимия вариационен маржин в парични средства, както е определен в член 429в, параграф 3 от РКИ.
 {0210;0010}
 (-) Вземания върху вариационен маржин в парични средства, предоставен при сделки с деривати
 Член 429в, параграф 3, буква в) от РКИ
 Вземанията върху вариационен маржин, изплатен в парични средства на контрагента по сделки с деривати, ако от институцията съгласно приложимата счетоводна уредба се изисква да признава тези вземания като актив и ако са изпълнени условията по член 429в, параграф 3, букви а)—д) от РКИ.
 Докладваната стойност се включва и в другите активи, докладвани в {0190;0010}.
 {0220;0010}
 (-) Изключена част от експозициите към ЦК по сделки, обект на клиринг за клиенти (първоначален маржин)
 Член 429а, параграф 1, буква ж) от РКИ
 Частта от първоначалния маржин (предоставен) на изключените експозиции към КЦК по сделки с деривати, обект на клиринг за клиенти, при условие че тези позиции удовлетворяват условията по член 306, параграф 1, буква в) от РКИ.
 Докладваната стойност се включва и в другите активи, докладвани в {0190;0010}.
 {0230;0010}
 Корекции за сделки, осчетоводени като продажба на СФЦК
 Член 429д, параграф 6 от РКИ
 Стойността на ценните книжа, предоставени в заем по репо сделка, които са отписани поради сделка, осчетоводена като продажба съгласно приложимата счетоводна уредба.
 {0235;0010}
 (-) Намаляване на стойността на експозицията на заеми за предварително финансиране или междинни заеми
 Член 429, параграф 8 от РКИ
 Сумата, намалена от стойността на експозицията на заем за предварително финансиране или междинен заем в съответствие с член 429, параграф 8 от РКИ.
 Докладваната стойност се включва в другите активи, докладвани в {0190;0010}.
 {0240;0010}
 (-) Активи, предмет на доверително управление
 Член 429а, параграф 1, буква и) от РКИ
 Стойността на активите, предмет на доверително управление, които са признати в счетоводния баланс на институцията съгласно националните общоприети счетоводни принципи, отговарят в съответствие с член 429а, параграф 1, буква и) от РКИ на критериите за непризнаване, предвидени в МСФО 9 и, когато е приложимо, на критериите за изключване от обхвата на консолидацията, предвидени в МСФО 10, като се допуска, че няма ефект на счетоводно нетиране или друго РКР (т.е. са елиминирани всички евентуални ефекти на счетоводно нетиране или РКР върху балансовата стойност).
 Докладваната стойност се включва и в другите активи, докладвани в {0190;0010}.
 {0250;0010}
 (-) Вътрешногрупови експозиции (индивидуална основа), изключени в съответствие с член 429а, параграф 1, буква в) от РКИ
 Член 429а, параграф 1, буква в) и член 113, параграф 6 от РКИ
 Експозициите, които не са били консолидирани на приложимото равнище на консолидация и които биха могли да бъдат третирани в съответствие с член 113, параграф 6 от РКИ, стига да са удовлетворени всички условия по член 113, параграф 6, букви а) — д) от РКИ и компетентните органи да са дали